MUNICIPIUL CRAIOVA
CONSILIUL LOCAL AL  MUNICIPIULUI CRAIOVA    
HOTĂRÂREA NR.79
privind mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota ordinea de zi în Adunarea Generală Extraordinară a S.C. Compania de Apă „Oltenia” S.A.
Consiliul Local al Municipiului Craiova, întrunit în şedinţa extraordinară din 14.02.2014.


Având în vedere raportul nr.23636/2014 întocmit de Direcţia Servicii Publice, prin care se propune mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota ordinea de zi, în Adunarea Generală Extraordinară a S.C. Compania de Apă „Oltenia” S.A. şi rapoartele comisiilor de specialitate ale Consiliului Local al Municipiului Craiova nr.35, 36, 37 şi 38/2014; 
În conformitate cu prevederile art.125 alin.1 şi 2 din Legea nr.31/1990, republicată, privind societăţile comerciale coroborat cu prevederile art.1609 alin.1 din Codul Civil;
Potrivit Hotărârii Consiliului Local al Municipiului Craiova nr.14/2012  prin care s-a aprobat desemnarea drei. Peţa Eliza Mădălina în calitate de reprezentant al Consiliului Local al Municipiului Craiova în Adunarea Generală a Acţionarilor a S.C. Compania de Apă Oltenia S.A.;
În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2  şi art.115 alin.1 lit.b din Legea nr.215/2001, republicată, privind administraţia publică locală;
     HOTĂRĂŞTE:
Art.1. Se aprobă mandatarea reprezentantului Consiliului Local al Municipiului Craiova – dra. Peţa Eliza Mădălina, de a vota în Adunarea Generală Extraordinară a S.C. Compania de Apă „Oltenia” S.A., următoarea ordine de zi:
            „Înfiinţarea de puncte de lucru ale S.C. Compania de Apă Oltenia S.A., în următoarele localităţi: Comuna Seaca de Câmp, Comuna Brădeşti, comuna Malu Mare, Comuna Podari şi Comuna Caraula”.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, dra. Peţa Eliza Mădălina şi S.C. Compania de Apă „Oltenia” S.A. vor aduce la îndeplinire prevederile prezentei hotărâri.

